
П Л А Н
ЗА ОБРАЗОВАТЕЛНА ИНТЕГРАЦИЯ НА ДЕЦАТА И УЧЕНИЦИТЕ ОТ ЕТНИЧЕСКИТЕ МАЛЦИНСТВА
за периода

2025 – 2026 год.

Настоящият план е приет на заседание на Педагогическия съвет при 

ПГИТ “Рачо Стоянов” – Дряново Протокол № 22 /11.09.2025 г.
ВЪВЕДЕНИЕ:

Настоящата стратегия за образователна интеграция на деца и ученици от етническите малцинства в ПГИТ „Рачо Стоянов“, наричана за краткост Стратегия е училищен документ, разработен в контекста на образователната интеграция на деца и ученици от етническите малцинства.
 Разработването и на план за реализиране на Стратегията ще даде възможност да се предприемат реални действия по проблемите на образователната интеграция.
Стратегията е съобразена с ключови национални нормативни актове, стратегически документи и национални програми, свързани с образователната интеграция в областта на правата на децата и правата на лицата, принадлежащи към етническите малцинства.

ОСНОВНИ ПРИНЦИПИ:
Настоящият документ се базира на следните споделени разбирания, принципи и ценности:

Интеграцията на учениците от различните етноси е един от основните национални приоритети, постигането на които ще направи българското общество по-справедливо и проспериращо;
Интеграцията на етносите е в съзвучие с неотменимите ценности и принципи на европейския съюз;

Интеграцията на етносите е процес на развитие и модернизация на етническите общности като специфична и неделима част от българската нация: тя има за цел повишаването на образователния, социално-икономическия, здравния и жилищния статус  до нивата на статуса на мнозинството от българските граждани;

Интеграцията на етносите не е асимилация: запазването и обновяването на етническата идентичност е неделима част от процеса на интеграция;

Интеграцията на етносите е съвместна задача на органите на централната и местната власт, неправителствените организации и гражданското общество;

Интеграцията на етносите не би могла да са случи без активното участие на различните общности във всички нива на този процес: от планирането през изпълнението до наблюдението и оценката;

Интеграцията на различните етноси не би могла да се случи (от само себе си), без целенасочени действия за постигането й: необходимо е инвестирането на финансови, човешки и административни ресурси.
ПРОБЛЕМАТИКА, СВЪРЗАНА С ОБРАЗОВАТЕЛНАТА ИНТЕГРАЦИЯ НА ДЕЦА И УЧЕНИЦИ ОТ ЕТНИЧЕСКИТЕ МАЛЦИНСТВА
Понятието „деца и ученици от етническите малцинства“ се отнася за деца и ученици, чиито родители определят своята принадлежност към етнически общности, които са различни от българската и са носители на определен тип етнокултурни различия. Образователната интеграция е институционален процес, при който образователни субекти /деца и ученици/, носители на етнокултурни специфики, си взаимодействат в единна образователна среда, като в процеса на обучение и възпитание формират интеркултурни компетентности и споделени граждански ценности, запазвайки своята етнокултурна идентичност и получавайки равни възможности за социална реализация. Образователната интеграция изисква защита правата на децата, недопускане на дискриминация и осигуряване на предпоставки за социална интеграция. Образователната интеграция е процес, при който децата и учениците от етническите малцинства се обучават в съответствие с българското законодателство. 
Основни проблеми на етническите малцинства:
1. Ниският стандарт на живот е фактор за нередовно посещение на училище и непълноценно участие в учебно-възпитателния процес.

2. Сравнително затворения в рамките на етническия социум, липсата на ранно запознаване с принципалния български език

3. Ниска възраст на родителството, необходимост от повишаване грамотността у майките.
4.Липсата на средства за комуникация при евентуално eлектронно обучение при повечето от децата от ромския етнос,което затруднява усвояването на преподавания материал.
5.Недостатъчното ефективно сътрудничество на институциите с родители и привличането им като партньори в провеждането на националните политики.

СПЕЦИФИЧНИ ПРОБЛЕМИ  ЗА ДЕЦАТА И УЧЕНИЦИТЕ ОТ ЕТНИЧЕСКИТЕ МАЛЦИНСТВА
Освен общите проблеми, отнасящи се до всички етнически малцинства, за децата и учениците от различните малцинства са налице и специфични проблеми, затрудняващи качественото образование и равноправната им интеграция.

1. Затруднена адаптация на децата от етнически произход в училище.

2. Незадоволително усвояване на преподавания учебен материал поради недостатъчно владеене на български език.

3. Ниска степен на грамотност и квалификация на възрастните .

4. Бедността като фактор за нередовното посещаване и прогресиращо увеличаване броя на отпадналите ученици.

5. Отпадат от училище преди да са завършили средно образование. 
6. В голямата си част  децата не посещават детска градина. 
7. В учебното съдържание на училищата не са застъпени достатъчно знания за традициите и културата на етносите. 

8.Трайна тенденция за превръщане на децата от етнически произход в реален криминогенен фактор.
ВИЗИЯ
Към 2024г. ПГИТ „Рачо Стоянов“ Дряново е училище, в което образователната система интегрира успешно деца и ученици от етническите малцинства, съхранява и развива етнокултурната им идентичност и спомага за изграждането им като пълноправни граждани и за успешната им личностна, професионална и социална реализация.
ВОДЕЩИ ПРИНЦИПИ ПРИ РЕАЛИЗАЦИЯТА НА СТРАТЕГИЯТА
Законосъобразност – съответствие на целите и на предлаганите дейности на закони и подзаконовите нормативни актове.

Кохерентност – осигуряване на координираност и взаимна обвързаност на предлаганите политики и дейности при сътрудничество на всички заинтересовани страни.
Партньорство – активно и координирано участие на институциите за образование и обучение, другите държавни институции и гражданското общество, на учителите и родителите в реализацията на политика за образователната интеграция на деца и ученици от етническите малцинства.

Прозрачност – значимостта на проблема предполага висока степен на информираност на обществото.
Приемственост – осигуряване на непрекъснато действие на стратегията, независимо от управленски или други социални промени

Устойчивост на резултатите – осигуряване на трайно и дългосрочно въздействие на постигнатите резултати

Своевременност – осигуряване на навременни адекватни  мерки за предотвратяване на възможни рискове за осъществяване на образователната интеграция на деца и ученици от етническите малцинства.

Отчетност, мониторинг и контрол на реализацията на целия процес на образователна интеграция, включваща в себе си анализ и оценка на постигнатите рузелтати.
Иновативност – разработване на нови подходи за равен достъп до качествено образование и успешна образователна интеграция на деца и ученици от етническите малцинства

Толерантност – отношение на подкрепа, разбиране и недискриминация към малцинствени или слабо представени групи, или групи, които по някакъв начин са в неравностойно положение, приемане на богато многообразие на култури.

СТРАТЕГИЧЕСКИ ЦЕЛИ 
1. Пълноценна социализация на деца и ученици от етническите малцинства.
2. Гарантиране на равен достъп до качествено образование за децата и учениците от етническите малцинства.

3. Утвърждаване на интеркултурното образование като неотменна част от процеса на модернизация на българската образователна сестема.

4. Съхраняване и развитие на културната идентичност на децата и учениците от етническите малцинства.


За постигането на посочените стратегически цели настоящият документ предвижда приоритетни действия и мерки, както следва:

ДЕЙНОСТИ ЗА ПРЕОДОЛЯВАНЕ НА ПОСОЧЕНИТЕ ЦЕЛИ:
1. Организиране на лекции и беседи с родители от етнически произход с цел разясняване значимостта на степента на образованост за просперитета на децата им. 
2. Засилено чуждоезиково обучение, чрез предвидени часове под формата на ИУЧ.

3. Сформиране на групи по интереси ( спорт, изкуства, науки ) с приоритетно участие на ученици от етнически произход.

4. Повишаване на здравната култура чрез лекции, беседи, брошури ( съвместно здравно образование на децата и родителите).

5. Изработване на табла показващи живота на етносите, техният бит и култура.

6. Кандидатстване по проекти за образователна интеграция на деца и ученици от етническите малцинства.  

7. Приобщаване на  родителите към училищният живот, чрез ангажираност в подготовката и провеждането на училищни празници и тържества.

8. Организиране на посещение на завършващите ученици във висши училища и индивидуална работа с техните родители.

9. Организиране на разяснителна и мотивационна кампания сред всички завършващи средно образование.

10. Пресъздаване на традиции и обичаи с цел изграждане на нравствени и етнически ценности.

11. Организиране на спортни турнири с приоритетно участие на ученици от етническите малцинства.
12. Отбелязване на празниците на различните етноси чрез беседи.
13. Снабдяване на учениците с нужните  средства за комуникация  за провеждане на ефективни учебни часове при евентуално електронно обучение.
14.  Работа с изоставащите ученици и тези които срещат трудности при усвояване на материала
15. Индивидуална работа с талантливите ученици от различните етноси
16. Отбелязване на световния ден на различните  езици
17. Работа по различни проекти свързани с етническите малцинства.

18. В час на класа да бъде разгледана темата ”Толерантността между етносите част от нравствената култура на човека”
МЕХАНИЗМИ ЗА ИЗПЪЛНЕНИЕ НА ПРОГРАМАТА

Изпълнението на настоящия план е съвместна задача на педагогическият колектив при  ПГИТ ”Рачо Стоянов”, местната власт, неправителствения сектор и родителската общност. Необходимо е изграждане на устойчиво публично партньорство за постигане на интеграция на етносите в училището и града. 
Финансирането на изпълнението на плана ще се осъществява чрез допустима сума от делегирания бюджет на училището (при финансова възможност), дарение, средства от европейски фондове и неправителствени фондации.
ПРЕХОДНИ И ЗАКЛЮЧИТЕЛНИ РАЗПОРЕДБИ

      Настоящият план подлежи на актуализация за всяка следваща учебна година.
Може да бъде променян с решение на ПС при ПГИТ »Рачо Стоянов» гр. Дряново и влиза в сила след утвърждаването му на ПС .
Изготвил: 
Петя Василева
